La finestra del gestor de fitxers
Anterior |  | Següent

## La finestra del gestor de fitxers

Per defecte la finestra del gestor de fitxers consisteix en una subfinestra de dreceres al costat esquerre, de l'àrea principal a la dreta, i d'una barra de camins sobre l'àrea principal.

La Subfinestra de dreceres us mostra dreceres a vàries carpetes del vostre sistema. La primera drecera us portarà a lacarpeta d'usuari, on podeu emmagatzemar totes les vostres dades personals, i que per tant te el nom de l'usuari actual. La segona drecera us portarà a la paperera, on es desen el fitxers esborrats i que es poden recuperar més endavant. La tercera drecera us portarà a la carpeta de l'escriptori, que conté els fitxers i carpetes que es mostren a l'escriptori. La quarta drecera us portarà a la rel del vostre sistema —pot ser que la voleu explorar una mica tot i que si sou nouvinguts a sistemes Linux/Unix pot resultar una mica confusa—. Feu clic a les diferents carpetes per veure que hi ha a dins.

A sota la drecera Sistema de fitxers/emphasis>, es mostren els dispositius i mitjans extraïbles. En la captura següent, podeu veure una Disquetera. Feu clic en aquestes dreceres per accedir-hi a les dades dels dispositius i mitjans extraïbles. Veieu “Ús de mitjans extraïbles” per més detalls.

La resta de dreceres són les definides per l'usuari. Afegiu les vostres pròpies dreceres simplement arrossegant a la Subfinestra de dreceres. Això us permetrà accedir a carpetes importants instantàniament. Per treure una drecera prèviament afegida, feu clic-dret sobre la drecera i seleccioneu Suprimeix la drecera. Per canviar de nom una drecera, feu clic-dret sobre la drecera i seleccioneu Canvia el nom a la drecera. Tingueu en compte que aquestes accions només afecten a la drecera i no a la carpeta referenciada per la drecera.

L'àrea principal us mostrarà el contingut de la carpeta actual. Si feu doble-clic a les carpetes entrareu a veure el seu contingut, i si feu clic-dret en fitxers o carpetes s'us mostrarà un menú contextual que us oferirà diverses accions que se'ls hi pot fer. Es pot seleccionar múltiples fitxers arrossegant un rectangle amb el ratolí sobre ells. Alternativament, si seleccioneu un fitxer, pitgeu la tecla Shift i la manteniu pitjada mentre augmenteu o disminuïu la selecció amb les tecles del cursor.

La barra de camins us mostrarà el camí fins a la carpeta on hi sou actualment. Podeu fer clic a qualsevol botó de la barra de camins per canviar a la carpeta que representa. Un clic-dret en un botó de la barra de camins us mostrarà un menú contextual amb algunes opcions.

### Personalització de l'aparença

Hi han molts mitjans per personalitzar l'aparença de la finestra del gestor de fitxers. Si no us agrada la forma en que es mostren les icones trieu en el menú principal Visualitza → Visualitza com un llistat detallat per veure con una llista detallada el contingut de la carpeta actual.

Podeu fer que la finestra del gestor de fitxers us mostri una barra de localització en lloc de la barra de camins si seleccioneu en el menú principal Visualitza → Seleccionador d'ubicació → Estil de barra d'eines.

Si preferiu una vista d'arbre a la subfinestra esquerra, seleccioneu en el menú principal Visualitza → Barres laterals → Arbre.

#### Columnes visibles a la vista de llistat detallat

Si preferiu veure el contingut de la carpeta en forma de llistat, emprant Visualitza com a llistat detallat, podeu personalitzar les columnes que es mostren a la vista de llistat. Per personalitzar les columnes visibles seleccioneu en el menú principal Visualitza → Configura columnes….

Columnes visibles

  Seleccioneu les columnes que voleu veure entre el llistat de columnes disponibles. Feu clic a Puja or Baixa per canviar l'ordre de les columnes. Feu clic a Empra valors per defecte per anular els canvis.

Mida de les columnes

  Seleccioneu l'opció Expandeix les columnes automàticament si cal si voleu que la llista de columnes s'expandeixi automàticament per garantir que tot els text sigui visible.

Anterior |  | Següent
Gestor de fitxers Thunar | Inici | Fitxers i carpetes